**2019-ŲJŲ METŲ VILNIAUS LOPŠELIO-DARŽELIO „AUŠRELĖ“**

**VEIKLOS ATASKAITA**

1. **Informacija apie įstaigą:**

Vilniaus vaikų lopšelis-darželis „Aušrelė” (toliau lopšelis-darželis) – Vilniaus miesto savivaldybės biudžetinė įstaiga, įgyvendinanti ikimokyklinio ir priešmokyklinio ugdymo programas. Pagrindinė veiklos rūšis - ikimokyklinio amžiaus vaikų ugdymas.

**Vizija** – moderni, aukštos kultūros, nuolat ieškanti ir kurianti organizacija, pasirengusi plėsti savo veiklas, atitinkančias bendruomenės poreikius, garantuojanti saugias ir sveikas ugdymo(-si) sąlygas, auginanti vaiką, gebantį kurti, ieškoti, sveikai gyventi, realizuojanti mokymosi visą gyvenimą idėją, mokanti įsitvirtinti Lietuvos ir Europos kultūros erdvėje.

**Misija** – per 2018-2022 m. laikotarpį padėti vaikui išsiugdyti savarankiškumo, sveikos gyvensenos, pozityvaus bendravimo su suaugusiais ir vaikais, kūrybiškumo, aplinkos ir savo šalies pažinimo, mokėjimo mokytis pradmenis, atsižvelgiant į vaiko prigimtines galias, jo individualią patirtį, vadovaujantis raidos dėsningumais.

Prioritetai

1. Ugdymo kokybė, sąlygojama trišalės (vaikų, tėvų ir pedagogų) partnerystės per tautinį – pilietinį bei gamtamokslinį – ekologinį ugdymą(si).
2. Modernių ugdymosi aplinkų kūrimas ir turtinimas.

Darbuotojų skaičius- 57. Etatų skaičius - 57,70. meninio ugdymo pedagogas įgijęs mokytojo eksperto kvalifikacinę kategoriją; 4 pedagogų įgiję auklėtojo metodininko kvalifikacines kategorijas; 14 - vyresniojo auklėtojo kvalifikacines kategorijas; 9 - auklėtojos.

|  |  |  |  |  |  |
| --- | --- | --- | --- | --- | --- |
| Administracijos darbuotojai (direktorius ir jo pavaduotojai, dietistė, ) | | Pedagogai specialistai  (ikimokyklinio ir priešmokyklinio, meninio ugdymo, kūno kultūros pedagogas, logopedas, specialusis pedagogas, socialinis pedagogas, psichologas) | | Nepedagoginiai darbuotojai (auklėtojų padėjėjai, virėjai, pagalbiniai darbininkai, valytojai, kiemsargiai ir kt.) | |
| Skaičius | Etatai | Skaičius | Etatai | Skaičius | Etatai |
| 4 | 3,5 | 29 | 28 | 28 | 26,75 |

Bendras vaikų skaičius 2019-09-01 duomenimis:

|  |  |  |  |  |
| --- | --- | --- | --- | --- |
| Suformuotos grupės |  | Grupių skaičius | Vaikų skaičius | |
| Ankstyvasis ikimokyklinis ugdymas (lopšelis) | 2-3m. | 2 | 37 | |
| Ikimokyklinis ugdymas (darželis) | 3-6m. | 8 | 143 | |
| Priešmokyklinis ugdymas | 6-7m. | 2 | | 40 |
| Viso: |  | 12 | | 220 |

Vaikų skaičiaus kaita: Per 2019 metus atvyko 40 vaikų, iš jų 39 į ikimokyklines grupes, 1 į priešmokyklinio ugdymo grupę. Išvyko 48 ugdytiniai: iš jų 40 iš priešmokyklinio ugdymo grupių į mokyklą, 8 iš ikimokyklinio amžiaus grupių: iš jų 6 į kitas ikimokyklines įstaigas, 2 į namus.

Specialiųjų ugdymosi poreikių turinčių vaikų - 13, socialiai remtinų šeimų – 4. Logopedo pagalba teikiama 63 ugdytiniams.

1. **Vadovo veikla įgyvendinant lopšelio-darželio veiklos planuose numatytus veiklos tikslus:**

Veiklos plano įgyvendinimas dera su švietimo politika bei vaiko ir bendruomenės poreikiais, kurie realizuojami per ikimokyklinio ugdymo programą „Aušrelės spindulėlis“, „Bendrąją priešmokyklinio ugdymo programą“, tarptautinę programą „Zipio draugai“.

Tikslas 1. „ Tobulinti ugdymo ir priežiūros kokybę, įgyvendinant savitą ugdymosi programą, atitinkančią šiuolaikinius ugdymo tikslus“.

Uždaviniai: 1.1. Siekti nuoseklumo ir tęstinumo veiklos planavime.

2019 m. ugdymo proceso veiklos planavimas siejamas su vaiko galimybių identifikavimu, laukiamu vaiko pasiekimų žingsniu. Tai užtikrino aukštesnius vaikų pasiekimus, didino kiekvieno vaiko asmeninę atsakomybę.

Kasdieninių ir ilgalaikių veiklųplanavimas, veiklos uždavinių formulavimas vyko atsižvelgiant įkiekvieno vaiko galimybes, laukiamą vaiko pažangą, vadovaujantis ikimokyklinio amžiaus vaikų pasiekimų sričių 7 žingsniais (pagal ,,Ikimokyklinio amžiaus vaikų pasiekimų aprašą“ ir atnaujintą įstaigos ikimokyklinio ugdymo programą ,,Aušrelės spindulėlis“.

2019 metais kartu su darbo grupėmis ruošti, pakoreguoti ir patvirtinti Lopšelio-darželio veiklą reglamentuojantys dokumentai (aprašai, tvarkos, taisyklės). Suderinta su Lopšelio-darželio taryba.  
 Parengta darbuotojų metines veiklos vertinimo užduotys pagal lygius.

Patvirtintas Lopšelio-darželio pareigybių sąrašas.

Patvirtinta užsiėmimų tvarkaraščiai, darbuotojų darbo grafikai.

Bendruomenei sistemingai teikta informacija apie švietimo politikos pokyčius, steigėjo priimtus sprendimus, Lopšelio-darželio veiklos aktualijas.

Užtikrintas finansinės politikos bei kontrolės įgyvendinimas. Rengti ir pateikti Steigėjui finansinės veiklos ataskaitos, biudžeto išlaidų sąmatos vykdymo ataskaita, tarifikacija, kiti dokumentai.

Analizuota įstaigos veiklos ir valdymo išteklių būklė, užtikrintas jų valdymas ir naudojimas. Leisti įsakymai, kontroliuotas jų vykdymas.

Organizuota pedagoginių darbuotojų metodinė veikla, atestacija.

Sutelktos darbo grupės, komandos Lopšelio-darželio vykdomai projektinei, edukacinei, kultūrinei veiklai organizuoti.

Viešai skelbta informacija apie Lopšelio-darželio vykdomas programas, paslaugas, bendruomenės tradicijas, pasiekimus.

Patvirtintos saugos darbe, priešgaisrinės saugos, civilinės saugos instrukcijos. Periodiškai supažindinti darbuotojai, vykdytos pratybos.

Tęsiamas asmens duomenų apsaugos dokumentų rengimas.

Bendradarbiauta su ugdytinių tėvais, socialiniais partneriais, sveikatos įstaigomis, vaiko teisių apsaugos tarnybomis.

Lopšelio-darželio direktorius, tobulindamas savo teorines žinias bei praktinius vadybinius gebėjimus, siekė įstaigos kultūros stiprinimo. Dalyvauta įvairiuose seminaruose, kursuose, paskaitose. Vadybinės veiklos rezultatai - kokybiškos ugdymo paslaugos, aplinkos svetingumas, bendruomenės sutelktumas bendriems tikslams, sėkminga įvaizdžio kūrimo politika, tradicijų puoselėjimas. Įgyvendinami tarptautiniai, respublikos, įstaigos projektai, programos.

1.2. Organizuoti darnų orientuotą į vaiką ugdymo procesą.

Vaikams suteikiama reikiama pedagoginė, logopedo pagalba, atnaujinti informatyvūs ikimokyklinio amžiaus vaikų pasiekimų aplankai. Tai stiprino vaikų saugumo jausmą, pasitikėjimą savimi.

Ugdymo procese taikomos naujos įvertinimo formos ir būdai, sukaupta informacija efektyviau panaudojama mokytojų tarybos posėdžiuose, ikimokyklinio ugdymo mokytojų metodinės grupės susirinkimuose, grupių tėvų susirinkimuose, pedagogų asmeniniuose pokalbiuose su tėvais.

2019 metais pravesti 3 pedagogų tarybos posėdžiai, 3 metodiniai pasitarimai, kuriuose aptarta sėkmingas ugdymo proceso planavimas ir bendradarbiavimas su specialistais, IKT panaudojimas vaikų ugdymo procese, vaikų pažangos analizė priešmokyklinio ugdymo grupėje, ugdomosios medžiagos suradimas, vaikų sudominimas, veiklos organizavimas, veiklos rezultatų aptarimas, sveikatos stiprinimo veiklos sklaida. Vyko 2 Vaiko gerovės komisijos posėdžiai, kuriuose analizuota vaikų su spec. poreikiais ugdymo problemos.

Visi priešmokyklinio ugdymo grupės ugdytiniai (100%) 2019 m. gegužę pasiekė pakankamą brandą mokytis pagal pradinio ugdymo programą.

Įstaiga bendrauja su Vilniaus miesto Raidos centru, Pedagogine Psichologine tarnyba.

Pagal numatytus planus, poreikius ir galimybes pedagogai plėtojo kompetencijas, kėlė savo kvalifikaciją, lankė seminarus, dalyvavo Lopšelio-darželio ir kitų įstaigų metodiniuose renginiuose, skaitė pranešimus, dalijosi darbo patirtimi. Dvi pedagogės studijuoja ikimokyklinį ugdymą. Dvi pedagogės mokosi vadybos magistratūroje. Per 2019 m. pedagogai kursuose tobulinosi 200 dienų.

Ugdymo procesą paįvairino edukacinės programos, skirtos ikimokyklinio ir priešmokyklinio ugdymo grupių vaikams: „Migruojantys paukščiai“; „Nariuotakojai“. Išvyka į saugaus eismo mokyklą, zooparką, teatro muziejų, policiją, paštą. Jų metu buvo ugdomos kompetencijos: pažintinė, komunikacinė, socialinė, sveikatos. Visos edukacinės programos ir priemonės buvo apmokėtos įstaigos mokymo lėšomis. Įsigyta grupėms nešiojami kompiuteriai.

Renginiai:

1. Trys karaliai.
2. Akcija „Atmintis gyva, nes liudija“, skirta sausio 13 d. paminėti.
3. Vilniaus gimtadienis – 695 metai. L/d „Geniukų kalvė“. Dalyvavo „Boružėlės“.
4. Projektas „Mes – Lietuvos vaikai“, skirtas Lietuvos 101 metinėms. Vyko l/d „Aušrelė“. Dalyvavo 12 ikimokyklinio/priešmokyklinio ugdymo įstaigų
5. Paroda „Žymieji Lietuvos vietovardžiai“. L/d „Aušrelė“.
6. Aitvariukų gr. dalyvavo L/d „Sadutė“. „Mes – Lietuvos kūrėjai“.
7. Projektai „Bakterijų tramdytojai“ ir „Graži šypsena“.. Sveikatos priežiūros specialistė.
8. Projektas „Laimingas vanduo – Lietuvos gyvastis“. Sveikatos priežiūros specialistė.
9. Mėnuo be patyčių. Vykdė specialistai.
10. Kaziuko mugė. Dalyvavo visa bendruomenė.
11. Kovo 5 d. – Užgavėnės.
12. Kovo 11-oji. Bendruomenės šventė „Aš labai myliu Lietuvą“. Gaminome atvirukus su palinkėjimais Lietuvai. Darželyje vyko atvirukų paroda.
13. Mažųjų žaidynės. I etape dalyvavo visi vaikai. II etape – vyresniųjų vaikų komanda.
14. Žemės diena kartu su paukščių diena. „Bitučių“ gr., „Žirniukų“ gr., „Grybukų“ gr.
15. Velykų šventė. Vedė „Kodėlčiukų“ gr.
16. Išvyka į saugaus eismo mokyklą. Priešmokyklinės grupės.
17. Projektas „Vėduoklė mamai“. Dalyvavo visos grupės.
18. Projektas „Oranžinis traukinys“. Dalyvavo darželio bendruomenė.
19. Įrengti ekologiniai edukaciniai darželiai kiekvienos grupės aikštelėje.
20. Išleistuvės. „Pasakiukų“ gr. ir „Boružėlių“ gr.
21. Birželio 1-oji. Sporto šventė, skirta Vaikų gynimo dienai paminėti. Kūno kultūros pedagogė.
22. Rugsėjo 1-oji.
23. Oranžinė diena Vingio parke. Dalyvavo „Aitvariukai“ ir „Bitutės“.
24. Rudenėlio šventę pravedė „Pelėdžiukų“ grupė.
25. Akcija „Apibėk mokyklą“. Dalyvavo visos grupės.
26. Akcija „Diena be automobilio“. Dalyvavo visos grupės.
27. „Kodėlčiukų“ gr. dalyvavo pažintinėje-tiriamojoje viktorinoje „Atradimų karuselė“ Vaduvos darželyje-mokykloje.
28. ULAC iniciatyva „Švarių rankų šokis“. Dalyvavo „Boružėlių“ gr.
29. Ilgalaikis projektas „Kelionė į muzikos šalį“. Vyko Vilkpėdės l/d. „Smalsučių“ gr.
30. Paroda „Moliūgų žibintai“. Dalyvavo darželio bendruomenė.
31. Žibintų šventė. Vedė „Aitvariukai“ ir „Bitutės“.
32. Kalėdinė šventė. Visos grupės.
33. Pedagogės su ugdytiniais dalyvavo kūrybinių darbų parodose, organizuotose kitų ikimokyklinių įstaigų.
34. „Pasakiukų“ gr, pedagogės inicijavo ir organizavo Vilniaus ikimokyklinių ugdymo įstaigų kūrybinių darbų parodą „Pavasario žiedai“; „Pelėdžiukų“ gr. – „Velykinis kiškutis“.

1.3. Kurti, turtinti ir plėtoti aplinką, skatinančią sveikos gyvensenos, gamtamokslinį-ekologinį ugdymą(si).

Įstaigos teritorijoje įrengtas aikštynas vaikams judriems, komandiniams žaidimams žaisti. Sostinės krepšinio mokykla pastatė krepšinio stovus. Sostinės futbolo akademija „Vilniaus Vytis“ – futbolo vartus. Kiekviena grupė įsirengė vaistažolių ir daržovių darželį.

Dalyvavome sveikatos renginiuose „Bakterijų tramdytojai“, „Graži šypsena“, „Mes rūšiuojam“, „Apibėk mokyklą“, RIUKPA „Mažųjų žaidynės“.

Visuomenės sveikatos biuro specialistė vedė užsiėmimus vaikams „Ėduonies profilaktika ir burnos higiena“, „Sveika mityba ir nutukino prevencija“. Skaitė pranešimus brndruomenei „Sveikatos sauga ir stiprinimas, bendrieji sveikos gyvensenos ir ligų prevancijos klausimai“, „Užkrečiamųjų ligų profilaktika, asmens higiena“, „Traumų ir nelaimingų atsitikimų prevencija“.

Visi Lopšelio-darželio ugdytiniai ir darbuotojai yra apdrausti.

Tikslas 2. „Modernių ugdymosi aplinkų kūrimas ir turtinimas“

2.1. Aprūpinti visomis reikalingomis ugdymosi priemonėmis naujai įkurtą „Spinduliukų“ grupę bei įrengti ir pritaikyti lauko erdvę.

Įrengta saugi vaikų žaidimo aikštelė „Spinduliukų“ grupei, papildytos kitų grupių žaidimų erdvės. Grupės papildytos ugdymo priemonėmis. 9 grupėm sudaryta sutartis keičiamiems edukaciniams kilimams.

2.2. Praplėsti lauko erdvių funkcionalumą, skatinant vaikų aktyvią ir kūrybišką veiklą.

Įrengtos funkcionalios pavėsinės „Smalsučių“, „Kodėlčiukų“ ir „Pelėdžiukų“ grupių lauko erdvėse. Darželio koridoriuose įrengtos edukacinės erdvės vaikų kūrybai ir aktyvumui.

Vaikų saugumui užtikrinti gerinta sąlygos: teritorija aptverta nauja tvora, atitinkančia higienos normas HN 75:2016; pakeisti lauko įrenginiai saugiais.

2.3. Sudaryti higienos normas atitinkančias sąlygas vaikų saugumui ir sveikatos puoselėjimui.

Atliktas „Boružėlių“grupės, prausyklos, tualeto, rūbinės remontas. „Bitučių“ grupėjė suremontuota rūbinė, pakeistos persirengimo spintelės. Įrengtas lauko apšvietimas. Maisto sandėlyje nupirktas šaldiklis, virtuvėje metalinis stelažas.

**3. Įstaigoje naudojamos aktyvios patyčių ir smurto prevencijos priemonės**

Prevencinės programos, projektinė veikla.

„Zipio draugai, „Mėnuo be patyčių“; kinetinio smėlio panaudojimo veiklose terapijos; relaksacinės lempos; kėdė nusiraminimui.

Filmai vaikams apie saugumą, draugystę, pagalbą vieni kitiems, tarpusavio bendravimą, atjautą.

2019 m. birželio mėn. tėvams paskaitos „Smurto prevencija“ ir „Saugumas kibernetinėje erdvėje“ įstaigos salėje. Lektorė Specialiosios pedagogikos ir psichologijos centro psichologė.

2019 m. lapkričio mėn. paskaita tėvams, darželio bendruomenei „Kaip išsaugoti sveikus dantis“. Lektorė Visuomenės sveikatos biuro burnos higienistė.

2019 m. sausio - gegužės mėn. paskaitų ciklas ugdytinių tėvams „Pozityvi tėvystė“. Vedė įstaigos psichologė.

2019 m. pedagogės kėlė savo kvalifikaciją kursuose, seminaruose, mokymuose.

Temos: Projekto „Saugios aplinkos mokykloje kūrimas II“ paskaita apie smurto prieš vaikus prevenciją. I dalis ir II dalis; „Vaikų emocinė gerovė 2030: strategijos kūrimo ir įgyvendinimo kontekstai švietimo sektoriuje“ ; „Patyčios ir jų įveika Švietimo įstaigose“; „Pozityvus tėvų ir pedagogų bendradarbiavimas“

Grupių informavimo stende, lankstinukuose teikta informacija, straipsniai, rekomendacijos, patarimai tėvams: „Kaip susidraugauti su savo vaiku“, „Šeima ir meilės jausmo tema“, „Pabendraukime su savo vaiku“, „Aš saugus kai žinau“, „Apie patyčias tarp ikimokyklinukų“, „Emocijos lemia sveikatą“, „10 būdų vaiko savigarbai ugdyti“ ir kt.

Vykdyta veiklos stebėsena, įvertinti ugdymo proceso ir pedagogų veiklos rezultatai. Vertintas ir analizuotas veiklos ir ugdymo programų įgyvendinimas, ugdymo kokybės užtikrinimo lygis, numatytos veiklos tobulinimo galimybės. Supažindinta bendruomenė.

**4. Problemos, kurias reikia spręsti**

Siekiant užtikrinti Lietuvos higienos normos HN 75:2016 „Įstaiga, vykdanti ikimokyklinio ir (ar) priešmokyklinio ugdymo programą. Bendrieji sveikatos saugos reikalavimai“ 9 skyr. 80punkto laikymąsi *(„Draudžiama priimti sergančius ar (ir) turinčius užkrečiamųjų ligų požymių (karščiuoja, skundžiasi skausmu, viduriuoja, vemia, kosi, yra išskyrų iš nosies ir kt.) vaikus, taip pat turinčius utėlių ar glindų),* būtina spręsti gydytojo sveikatos pažymų išdavimą pasveikusiems vaikams.

Atnaujinti smėlio paklotus po surenkamomis karstyklėmis, įrengtiti 2 smėlio dėžes. Pakeisti dviejų grupių kėdutes vaikams.

Būtinas nuograndų aplink pastatus sutvarkymas, nes vanduo plauna pamatus.

Nupiešti krepšinio ir futbolo linijas lauko sporto aikštelėje.

Įrengti pavėsinę Bitučių grupei.

Nelygūs šaligatviai aplink darželį. Teikti prašymą savivaldybei dėl infrastruktūros atnaujinimo.

Kitais metais planuojame išlaikyti iniciatyvią ir kompetentingą pedagogų komandą, gebančią ugdyti vaikus visapusiškai ir savo veikloje taikyti inovacijas; kurti įstaigoje psichologinį mikroklimatą, kur gera ir saugu vaikams ir darbuotojams. Darbuotojai dažniau turėtų būti motyvuojami padėkomis, pagyrimais, išvykomis į teatrą, koncertus, ekskursijomis ir kt.

Iškelti ir viešinti, padaryti kuo labiau matomomis visas reikšmingas Lopšelyje- darželyje vykdomas ugdymo sritis ir veiklas, reikšmingas iniciatyvas ir gerus darbus.

Skatinti bendruomenę dalyvauti projektuose (įstaigos, miesto, respublikos, tarptautiniuose) ir tobulinti socialinių emocinių kompetencijų plėtojimą seminaruose, kvalifikacijos tobulinimo kursuose.

Direktorė Raimonda Šilalienė